**ΣΥΝΑΝΤΗΣΗ ΝΩΕ ΚΑΙ ΚΑΠΕΤΑΝΙΟΥ ΝΕΜΟ**

- Δεν μπορώ να πιστέψω αυτό που βλέπω! Νώε αγαπημένε μου,εσύ είσαι;

- Ναι,καπετάνιε Νέμο! Εγώ είμαι! Δεν σε γελούν τα μάτια σου!

- Πώς τα κατάφερες και επέζησες; Πρέπει να πέρασες πάρα πολλά!

- Είναι αλήθεια πώς το ταξίδι ήταν πολύ δύσκολο! Όμως με τη βοήθεια του Θεού τα καταφέραμε!

- Τώρα που κοιτώ από κοντά την Κιβωτό ,πραγματικά σε θαυμάζω για το πώς μπόρεσες κι έφτιαξες αυτό το αριστουργημα!

- Ο Θεός ο ίδιος μου έδωσε όλα τα στοιχεία να καταλάβω πώς θα είναι αυτή η Κιβωτός και τι θα χρειαστεί για να γίνει. Μου είπε πόσο μεγάλη πρέπει να είναι και πόσα ξύλα θα χρειαστούν για την κατασκευή της.

- Αυτό είναι πραγματικά θαυμάσιο!

- Ναι είναι! Κι εγώ άρχισα σιγά σιγά να φαντάζομαι πώς θα είναι αυτή η Κιβωτός, αλλά περισσότερο ένιωθα την αγάπη του Θεού να με προστατεύει και έπαιρνα δύναμη για να κάνω αυτό που ο Θεός μου ζητούσε.

- Το έργο αυτό ,όμως, σίγουρα θα πήρε πολυ καιρό μα και πολύ κόπο!

- Ναι ,είναι αλήθεια! Ξεκίνησα μαζί με τα παιδιά μου το μεγάλο αυτό έργο. Κόψαμε κορμούς δέντρων, επεξεργαστήκαμε τα ξύλα και με οδηγό το σχέδιο του Θεού, ξεκινήσαμε. Δουλέψαμε μέρες πολλές ,μεχρι να αρχίσει να φαίνεται ότι αυτό το έργο ήταν τελικά η Κιβωτός,ένα τεράστιο, δηλαδή ,καράβι .Δεν ξεχνούσα κάθε μέρα που περνούσε να ευχαριστώ με την οικογένειά μου τον Θεό που ήταν συνέχεια δίπλα μου!

- Μα βλέπω ότι είναι χωρισμένη σε πολλά μικρά δωμάτια! Γιατί την κατασκεύασες έτσι;

- Την διαχώρισα για να μπούν μέσα όλα τα ζευγάρια των ζώων, κάθε ένα στο δωμάτιό του.

- Αναρωτιέμαι πραγματικά τι έλεγαν οι συμπολίτες σου που σε έβλεπαν τόσο καιρό να δουλεύεις σκληρά !

- Όλοι οι άνθρωποι της περιοχής μου μας κορόιδευαν, γελούσαν με αυτά που μας έβλεπαν να κάνουμε και μας θεωρούσαν τρελούς !Μάταια προσπάθησα να τους κάνω να αλλάξουν, να δουν τα λάθη τους και να αρχίσουν μια νέα ζωή! Κανένας δεν άκουγε! Όλοι με έδειχναν με το δάχτυλο και με περιγελούσαν!

- Κι όταν τελικά τελείωσες, πώς κατόρθωσες να βρείς όλα τα ζευγάρια των ζώων και να τα βάλεις μέσα; Αυτό μου φαίνεται ασύλληπτο!

- Κι εμένα το ίδιο μου φαινόταν! Κι όμως, την ώρα ακριβώς που με βασάνιζε η ίδια σκέψη, άρχισαν να εμφανίζονται ξαφνικά μπροστά μου σε ζευγάρια και να παίρνουν σειρά για να μπουν στην Κιβωτό !Κι αμέσως μόλις μπήκαν όλα μέσα, ο γαλάζιος ουρανός άλλαξε χρώμα! Μαύρα σύννεφα τον σκέπασαν κι άρχισε να πέφτει βροχή τόσο δυνατή που όμοιά της δεν είχα ξαναδεί στη ζωή μου! Η Κιβωτός που βρισκόταν ακουμπισμένη πάνω στο βουνό ,άρχισε σιγά σιγά να κολυμπά στα νερά της βροχής! Χάθηκαν τα πάντα! 40 ολόκληρες μέρες διήρκεσε ο κατακλυσμός!

- Και πώς κατάλαβες ότι επιτέλους σταμάτησε η βροχή;

- Έστειλα ένα περιστέρι να πετάξει μέχρι να βρεί στεριά, και παρακάλεσα τον Θεό, όταν τα καταφέρει, να γυρίσει πίσω με ενα σημάδι. Και το περιστέρι γύρισε με ,ενα φύλλο ελιάς στο ράμφος του! Επιτέλους στεριά! Και να μαστε τώρα εδώ μπροστά σου να μαςσυνοδεύει και τους δυο το ουράνιο τόξο, η υπόσχεση του Θεού για την αγάπη Του!

- Αγαπημένε μου Νώε, με συγκλόνισε ειλικρινά η ιστορία σου! Ταξιδεύω χρόνια τους ωκεανούς ,το ξέρεις, κι έχουν δει τα μάτια μου τόσα πολλά! Η δικιά σου , όμως ,περιπέτεια είναι μοναδική! Είσαι πραγματικά άνθρωπος με μεγάλη πίστη γι αυτό κι ο Θεός σε ξεχώρισε ! Είσαι παράδειγμα για όλους μας! Όταν τελειώσεις την αποστολή σου , θα ήθελα πολύ ,εσύ με την Κιβωτό κι εγώ με τον Ναυτίλο να πάμε μαζί ένα ταξίδι και να μοιραστούμε καινούργιες, όμορφες εμπειρίες! Καπετάνιος εγώ μα καπετάνιος σπουδαίος κι εσύ!

- Σε ευχαριστώ πολύ , για τα καλά σου λόγια και την πρόσκληση! Και ναι, πιστεύω πως πολύ γρήγορα θα μπορέσουμε να πραγματοποιήσουμε αυτό το υπέροχο ταξίδι, καπετάνιε Νέμο!

- Σε αποχαιρετώ ,αγαπημένε μου φίλε, τώρα! Πηγαίνω στην Κρήτη για μια αποστολή ,μα σύντομα θα είμαι πίσω!

- Καλό σου ταξίδι! Καλή αντάμωση!!

Νεκταρία Παπασταθακοπούλου Β4

 Ε; 7ννησι;ΑΛγ ΦΕΦΦΦ

ΝΝΣΝσηκσα

10

11

12

13

14

15

16

17